Amir Kubura

Amir Kubura bivši je oficir Armije Republike Bosne i Hercegovine i ratni zločinac osuđen na 2,5 godine zatvora zbog nepoduzimanja preventivnih mjera za sprečavanje pljačkanja javne i privatne imovine.

 Biografija 
Rođen je u Kaknju 4. marta 1964. Diplomirao je 1987. na Akademiji kopnene vojske u Beogradu, nakon čega je raspoređen na službu u Đakovicu, u Jugoslavenskoj narodnoj armiji je služio pet godina, dobivši ​​čin kapetana prije napuštanja iste 1992. da bi se pridružio Teritorijalnu odbranu BiH kao zamjenik komadanta odreda koji se formirao u Kaknju. Imenovan je 11. decembra 1992. za pomoćnika načelnika štaba za operativno-nastavne poslove 7. muslimanske brdske brigade Trećeg korpusa Armije BiH. Naredbom od 6. augusta 1993. imenovan je komadantom 7. muslimanske brdske brigade, kojom je de facto upravljao prije postavljanja na taj položaj od strane Sefera Halilovića. Dana 16. marta 1994. tada pukovnik postavljen je za komadanta 1. muslimanske brigade Prvog korpusa ABiH, te je 16. decembra 1995. postavljen je za komadanta 443. brigade 4. korpusa ABiH, a u junu 1999 postao je član komande Prvog korpusa ABiH.

Godine 2006. osuđen je na dvije i pol godine odlukom Tribunala u Hagu zbog kršenja zakona i običaja ratovanja (nepoduzimanje preventivnih mjera da spriječi pljačkanje javne i privatne imovine).

 Reference 

Kategorija:Rođeni 1964.
Kategorija:Biografije, Kakanj
Kategorija:Oficiri Armije Republike Bosne i Hercegovine
Kategorija:Osuđeni pred Haškim tribunalom
Kategorija:Oficiri Jugoslavenske narodne armije
Kategorija:Živi ljudi
Kategorija:Ratni zločinci u ratu u Bosni i Hercegovini